Tempa

Tempa on küla Hiiu maakonnas Hiiumaa vallas Kärdla ja Heltermaa vahel Hiiumaa idaosas. Kuni 2017. aasta Eesti omavalitsuste haldusreformini kuulus küla Pühalepa valda.

Tempa piirneb põhjas ja idas Hellamaa, lõunas Suuremõisa, kagus Kerema ja idas Värssu külaga.

Nimi
Paul Ariste pakkus kohanime vasteks sõnad tee ja pää. Kohanime on esmamainitud 1609 kujul Temppa.

Elanike arv
Külas elas 2011. aasta rahvaloenduse andmetel 19 inimest. Küla kõik elanikud olid eestlased.
 Elanike arv  Aasta32  195921  197015  200019  201117 2021

Talud 

Tempa ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Ahju  Luhalep 2  Hansu  Hellman 3  Haraka  Harakas, Kiin 4  Jaagu  Laupä, Sein 5  Kurasma  Paiju 6  Leerimetsa  Ollino 7  Madise  Laur 8  Nigula  Koppel, Paju 9  Peedu  Laupä, Türnpu 10  Pärdi  Naur 11  Soomäki  Salin

Ajalugu 
Tempa kuulus ajalooliselt Hiiu-Suuremõisa mõisa alla. Läänemaa 1725–1726 adramaarevisjonis olid mõisa all vabadikud Tempa Siemo ja Tempa Thomas.

1835 oli külas viis talu, mille elanikud said omale perekonnanimedeks nimed: Harakas (Harrakas), Heinleht (Heunlecht), Kastanje (Kastange), Kerves (Kerwes), Mammuspu, Sein, Suitso, Sump, Suur, Türnpuu (Türnpu) ja Võsa (Wõssa).Pühalepa kihelkonna perekonnanimede panemise raamat. Rahvusarhiiv RA,EAA.1864.2.VIII-198 1835

Tempa kuulus 1977–1997 Hellamaa koosseisu.

Tempa külas asus Pühalepa külanõukogu ja Pühalepa valla keskus.

Taristu 
Tempa küla läbib põhjast lõunasse Heltermaa–Kärdla–Luidja maantee, kust algab Tempa–Suuresadama tee ja Värssu tänav. Küla põhjaosa piirneb Tammela–Hellamaa teega.

Vaata ka
Eesti külade loend

Viited

Kategooria:Hiiumaa valla külad